Darijana Antonić rođena je u Banjoj Luci. Osnovne studije završila je na Fakultetu zdravstvenih nauka Panevropskog univerziteta „Apeiron“ u Banjoj Luci 2009. godine. Magistrirala je na istom fakultetu u oblasti menadžmenta u zdravstvu 2012. godine na temu „Epidemiološka situacija malignih bolesti u Republici Srpskoj“. Doktorirala je 2020. godine na temu „Spremnosti i preduslovi za jačanje privatne inicijative u timovima porodične medicine u Republici Srpskoj“.

Na Fakultetu zdravstvenih nauka Panevropskog univerzitetu birana je 2013. godine u zvanje višeg asistenta na predmetima Menadžment u zdravstvu i Organizacija i administracija zdravstvenih ustanova i sistema zdravstvene njege, a od 2021. godine izabrana je u zvanje docenta iz uže naučne oblasti „Politika zdravlja i usluga“. Angažovana je na predmetima: Menadžment zdravstva, Organizacija i administracija zdravstvenih ustanova sistema zdravstvene njege i Zdravstveno osiguranje.

Od 2001. godine radi u Institutu za javno zdravstvo Republike Srpske. U periodu 2001-2012. godine radila je u Službi za socijalnu medicinu, organizaciju i ekonomiku zdravstva, a od septembra 2012. godine obavlja poslove koordinatora aktivnosti u Centru za razvoj zdravstvenog sistema i međunarodnu saradnju takođe u Institutu za javno zdravstvo Republike Srpske.

Objavila je dvadesetak naučnik i stručnih radova u domaćim i međunarodnim časopisima, univerzitetski udžbenik „Osnove zdravstvenog menadžmenta“ i Priručnik standardnih operativnih postupaka u sestrinstvu za sekundarni i tercijarni nivo zdravstvene zaštite. Član je upravljačkog odbora u dvije međunarodne istraživačke mreže.